สอนให้ทำเอง ดอกไม้จันทน์ ภูมิใจเอาไปถวายพระเพลิง
ยิ่งนับวันยิ่งล้นหลาม พสกนิกรไทยหัวใจสุดภักดี แห่มาถวายสักการะพระบรมศพพระบาทสมเด็จพระปรมินทรมหาภูมิพล อดุลยเดช เฉพาะวันที่ 2 ม.ค.2560 วันเดียวถึงกว่า 73,000 คน เจ้าหน้าที่ต้องทำงานกันอย่างหนักแบบทบรอบในการเปิดให้ประชาชนขึ้นถวายสักการะพระบรมศพ โดยหลังคนล่าสุดลงจากพระที่นั่งดุสิตได้ไม่นาน ก็เปิดให้กลุ่มใหม่ที่มารอตั้งแต่ดึกดื่นเข้ามาถวายสักการะต่อ ศูนย์น้ำใจไมตรีเปิดสอนประชาชนทำดอกไม้จันทน์ถวายพระเพลิงพระบรมศพฯด้วยตัวเอง ถือเป็นสิ่งมีคุณค่าที่ได้ทำกับมือในการถวายพระเพลิง,แม้เวลาจะผ่านไปนานวัน แต่ปวงชนชาวไทยยังไม่หยุดที่จะเดินทางมาถวายสักการะพระบรมศพ ในหลวงรัชกาลที่ 9 พระผู้ทรงอยู่ในหัวใจคนไทยทุกดวงและตราบนิจนิรันดร์ โดยนับวันยิ่งหลั่งไหลเดินทางมากันอย่างล้นหลาม,ทั้งนี้เมื่อเช้าวันที่ 3 ม.ค. ที่ท้องสนามหลวง ยังมีพสกนิกรจากทั่วทุกภาคของประเทศ เดินทางมารอเข้าถวายสักการะพระบรมศพพระบาทสมเด็จพระ ปรมินทรมหาภูมิพลอดุลยเดช ที่หน้าพระบรมโกศ ณ พระที่นั่งดุสิตมหาปราสาท ภายในพระบรมมหาราชวัง กันอย่างต่อเนื่อง มีเจ้าหน้าที่ตำรวจตรวจตราและคัดกรองบุคคลที่ผ่านเข้ามาในสนามหลวงตามจุดคัดกรองทั้ง 8 จุดอย่างละเอียด,ส่วนพระราชพิธีบำเพ็ญพระราชกุศลสวดพระอภิธรรมพระบรมศพพระบาทสมเด็จพระปรมินทร มหาภูมิพลอดุลยเดช ดำเนินต่อเนื่องตามโบราณราชประเพณีมาเป็นวันที่ 82 โดยมีหน่วยงานองค์กรภาครัฐที่ได้รับพระมหากรุณาธิคุณจากสมเด็จพระเจ้า อยู่หัวให้ร่วมเป็นเจ้าภาพในการบำเพ็ญกุศลพระบรมศพ ช่วงเช้าประกอบด้วยกระทรวงวัฒนธรรม สถาบันบัณฑิตพัฒนศิลป์ สำนักงานศิลปวัฒนธรรมร่วมสมัย ศูนย์มานุษยวิทยาสิรินธร (APO) หอภาพยนตร์ (องค์กรมหาชน) ศูนย์คุณธรรม (องค์กรมหาชน) กรมศิลปากร กรมส่งเสริมวัฒนธรรม,เวลา 07.00 น. นายสด แดงเอียด ที่ปรึกษาสำนักงานทรัพย์สินส่วนพระมหากษัตริย์ เป็นประธานบำเพ็ญกุศลพระบรมศพพระบาทสมเด็จพระปรมินทร มหาภูมิพลอดุลยเดชและถวายภัตตาหารเช้าแด่พระพิธีธรรม 8 รูป จากวัดประยุรวงศาวาสวรวิหาร และวัดสระเกศราชวรมหาวิหาร ที่สวดพระอภิธรรมพระบรมศพ มาตั้งแต่ช่วงค่ำวันที่ 2 ม.ค.,ขณะที่สำนักพระราชวัง สรุปยอดรวมประชาชนที่เดินทางเข้าถวายสักการะพระบรมศพ ในวันที่ 2 ม.ค. ซึ่งเป็นวันแรกของการเปิดให้ราษฎร เข้าถวายสักการะพระบรมศพ ในศักราชใหม่ปี 2560 หลังหยุดพักการสักการะพระบรมศพไปหนึ่งวันคือวันที่ 1 ม.ค. โดยเมื่อนับจากจำนวนภาพโปสการ์ดพระราชทานที่แจกจ่าย พบว่าในวันเดียว มีประชาชนเดินทางมาถวายสักการะพระบรมศพ ถึง 73,290 คน ต้องใช้ระยะเวลาที่ต้องเปิดพระที่นั่งดุสิตมหาปราสาท ให้พสกนิกรขึ้นถวายสักการะพระบรมศพ 23 ชั่วโมงเศษ คือ ตั้งแต่ 05.00 น. ของวันที่ 2 ม.ค.ข้ามวันไปจนถึงเวลา 04.15 น. ของวันที่ 3 ม.ค. นับได้ว่า เป็นอีกเหตุการณ์ครั้งสำคัญที่ต้องบันทึกในการพระราชพิธีที่มีเหล่าราษฎรซึ่งมีความรักและเทิดทูน รัชกาลที่ 9 ใช้โอกาสในวันแรกของปี 60 แห่แหนมาถวายสักการะจนสำนักพระราชวังต้องเปิดพระที่นั่งดุสิตมหาปราสาทให้ประชาชนขึ้นกราบพระบรมศพแบบทบรอบข้ามวัน,ทั้งนี้ จากข้อมูลฝ่ายประชาสัมพันธ์สำนักพระราชวัง ยังพบด้วยว่า สถิติในวันที่ 2 ม.ค.ใกล้เคียงกับการเปิดให้ถวายสักการะพระบรมศพเมื่อวันที่ 29 ธ.ค.2559 ที่มีพสกนิกรได้ใช้เวลาในช่วงวันส่งท้ายปีเก่า เดินทางมาเป็นจำนวนมาก จนต้องเปิดสักการะพระบรมศพ ตั้งแต่แบบทบรอบรวมเกือบ 24 ชั่วโมง นอกจากนี้ สถิติจำนวนประชาชนที่มาถวายสักการะพระบรมศพยังใกล้เคียงกับในวันที่ 30 ธ.ค. ที่ประชาชนเดินทางมาวันเดียวถึง 73,614 คน อย่างไรก็ตาม เมื่อนับตั้งแต่มีการเปิดให้ราษฎร เข้าถวายสักการะพระบรมศพ ณ พระที่นั่งดุสิตมหาปราสาท ตั้งแต่วันที่ 29 ต.ค.59 ถึงวันที่ 2 ม.ค.60 รวม 62 วัน มีราษฎรไทยทุกหมู่เหล่าหลั่งไหลเดินทางมาถวายสักการะพระบรมศพ รวมแล้ว 2,729,854 คน มียอดเงินที่ประชาชนถวายสมทบบำเพ็ญกุศล รวม 228,971,328.75 บาท,ผู้สื่อข่าวรายงานด้วยว่า นับตั้งแต่ช่วงปลายเดือน พ.ย.-ธ.ค.59 ถึงต้นเดือน ม.ค.60 มีราษฎรเดินทางมาสักการะจำนวนมาก ทำให้มีการขยายเวลาถวายสักการะพระบรมศพ จากเดิมที่กำหนดไว้ 05.00-21.00 น. มาเป็นการเปิดไม่มีกำหนดจนกว่าประชาชนจะหมด เหตุดังกล่าวกำลังส่งผลกระทบอย่างรุนแรงกับสุขภาพเจ้าหน้าที่สำนักพระราชวัง รวมถึงหน่วยงานอื่นที่ต้องรับผิดชอบในการต้อนรับประชาชน เนื่องจากทุกคนเริ่มอยู่ในสภาพอ่อนล้าและเหน็ดเหนื่อย จากการขาดการพักผ่อนอย่างรุนแรง เจ้าหน้าที่บางคนไม่สามารถกลับบ้านได้ เพราะต้องเข้างานเช้าทุกวัน บางคนที่เข้าเวรแจกภาพพระราชทานให้ประชาชนในพระที่นั่งดุสิตฯ ช่วงหลังเที่ยงคืนไปจะเกิดความอ่อนเพลียมาก,ผู้สื่อข่าวสอบถามเจ้าหน้าที่สำนักพระราชวัง ล้วนต่างตั้งคำถามถึงการบริหารเวลาเปิดปิดประตูแม่เหล็กคัดกรอง ที่ประชาชนต้องผ่านเพื่อเข้าจุดรอคอยในท้องสนามหลวง ที่ กอร.รส.ทำหน้าที่รับผิดชอบอยู่ว่า มีการกำหนดเวลาเปิด-ปิด เพื่ออั้นปริมาณคน หรือได้มีการประสานงานกับสำนักพระ ราชวัง ในการเตรียมรับจำนวนคนก่อนหรือไม่ อย่างไร ก็ตาม จากการสังเกตข้าราชการสำนักพระราชวัง แม้จะอยู่ในสภาพอิดโรยสุดขีด แต่ทั้งหมดยังคงมีกำลังใจที่ดี เนื่องจากทุกคนมองว่า เป็นการถวายงานรับใช้สมเด็จพระเจ้าอยู่หัว จึงตั้งใจปฏิบัติงาน แต่หวั่นเกรงว่าจะล้มป่วยกันก่อน จนไม่สามารถอยู่รับใช้ได้จนงานพระราชพิธีสิ้นสุด,ส่วนที่บริเวณเต็นท์ที่ 36 ตรงข้ามพิพิธภัณฑสถานแห่งชาติ ซึ่งเป็นเต็นท์ของศูนย์น้ำใจไมตรี พบว่ามีการเปิดรับการสอนประดิษฐ์ดอกไม้จันทน์ ที่จะใช้ในพระราชพิธีถวายพระเพลิงพระบรมศพ ได้รับความสนใจจากประชาชนทุกเพศทุกวัย มาลงทะเบียน ลองฝึกฝีมือกันอย่างต่อเนื่อง โดยนายอาทร จันทวิมล ประธานมูลนิธิส่งเสริมการลูกเสือแห่งประ เทศไทย หนึ่งในผู้สอน กล่าวว่า ไม่ได้ต้องการทำดอกไม้จันทน์ เพื่อแจกคนอื่น แต่อยากสอนวิธีการทำ เพื่อให้ทุกคนได้ทำด้วยตัวเองเป็น และเตรียมดอกไม้ จันทน์ที่ทำไว้มาร่วมงานพระราชพิธีถวายพระเพลิงพระบรมศพด้วยตัวเอง เชื่อว่าสิ่งที่เราทำด้วยหัวใจและสองมือของเรา ที่สำนึกในพระมหากรุณาธิคุณ นั่นเป็นของที่มีค่าและควรค่าที่จะถวายให้กับพระองค์ ทั้งนี้ ตั้งใจว่าจะเปิดสอนการทำดอกไม้จันทน์ไปจนถึงวันครบรอบสวรรคต 100 วัน,เวลา 14.57 น. สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี พระเจ้าหลานเธอพระองค์เจ้าอทิตยาทรกิติคุณ เสด็จยังพระที่นั่งดุสิตมหาปราสาท ทรงบำเพ็ญพระราชกุศลพระบรมศพ พระบาทสมเด็จพระปรมินทรมหาภูมิพลอดุลยเดช พระพิธีธรรมจากวัดอนงคารามวรวิหาร และวัด จักรวรรดิราชาวาสวรมหาวิหาร จำนวน 8 รูปสวดพระอภิธรรม ในการนี้สถาบันวิจัยจุฬาภรณ์ร่วมเป็นเจ้าภาพบำเพ็ญกุศลพระบรมศพ
ยิ่งนับวันยิ่งล้นหลาม พสกนิกรไทยหัวใจสุดภักดี แห่มาถวายสักการะพระบรมศพพระบาทสมเด็จพระปรมินทรมหาภูมิพล อดุลยเดช เฉพาะวันที่ 2 ม.ค.2560 วันเดียวถึงกว่า 73,000 คน เจ้าหน้าที่ต้องทำงานกันอย่างหนักแบบทบรอบในการเปิดให้ประชาชน
ในหลวงรัชกาลที่ 9,สักการะพระบรมศพ,ดอกไม้จันทน์ทำเอง,สอนทำดอกไม้จันทน์,ข่าวหน้า1